রক্তদন্তিকা

রক্তদন্তিকা ছিল দেবী দুর্গার উগ্র রূপ। রক্ত-দন্তিকা মানে দাঁত লাল রঙের; তিনি অসুর বৈপ্রচিত্ত ধ্বংস করার জন্য অবতারণা করেন ।

দেবীমাহাত্ম্যম্ অনুসারে একবার মহেশ্বর দেবীকে বললেন "হে দেবী অসুর গণ বারং বার জগৎ এর ভারসাম্য নষ্ট করতে উদ্যত হবে, আর ততবার তাদের তুমি শাসন করবে" মা হেসে বললেন

"ইত্থান যদা যদা বাধা দানভোত্থা ভবিষ্যতি। তদা তদাবতেরিয়াহঁ করিষ্যাম্যরিসংক্ষয়ম।"

অর্থাৎ

"যখনই কোনো বাধা আসবে, তখনই অসুরদের উৎপত্তি হবে। সেই মুহূর্তে আমি পৃথিবীতে অবতরণ করব এবং শত্রুদের বিনাশ করব।"

“পুনরপ্যতিরৌদ্রেণ রূপেণ পৃথিবীতলে ।

অবতীর্য হনিষ্যামি বৈপ্রচিত্তাংস্তু দানবান ।।

ভক্ষয়ন্ত্যাশ্চ তানুগ্রান বৈপ্রচিত্তান মহাসুরান ।

রক্তা দন্তা ভবিষ্যন্তি দাড়িমীকুসুমোপমাঃ ।।

ততোমাং দেবতাঃস্বর্গে মর্ত্যলোকে চ মানবাঃ।

স্তবন্তো ব্যাহরিষ্যন্তি সততং রক্তদন্তিকাং ॥

ভূয়শ শতবার্ষিক্যামনাবৃষ্ট্যামনন্তসি।

মুনিভিঃ সংস্ততাভূমৌ, সম্ভবিষ্যাম্যযোনিজা॥“

অর্থাৎ

“পুনরায় বৈপ্রচিত্ত দানবদের সংহার করতে,অত্যন্ত রৌদ্ররূপে পৃথিবীতে আবির্ভূতা হবো। সেই মহাসুরদের ভক্ষণ করার কারণে আমার দন্ত সকল ডালিম ফুলের মতো লালবর্ণ ধারণ করায় আমি রক্তদন্তিকা নামে প্রসিদ্ধা হবো।তখন দেবতা স্বর্গে, মর্ত্যেতে মানব , রক্তদন্তিকা রূপে আমায় পূজিবে। শত বর্ষ অনাবৃষ্টি হতে রক্ষা হইবে তবে আবার যবে মুনিসুতা হয়ে জন্ম লব অযোনিজা ভবে।“

মায়ের পূর্ব দৈববাণী সত্য করে বৈপ্রচিত্ত অসুর ও তার চোদ্দোজন পুত্র কে নিয়ে জগৎ দখল করতে বসলেন ব্রহ্মা দেবের তপস্যায় বহু বছর ধরে চললো সেই সাধনা এক পর্যায়ে ব্রহ্মা দেব তুষ্ট হলেন এবং সেই অসুর দের সামনে উপস্থিত হয়ে বর দিতে সম্মত হলেন।সেই ধূর্ত এই বর চাইলেন যাতে তারা সকল অস্ত্রের অবদ্ধ হবেন এবং তাদের এক সঙ্গে একই মুহূর্তে মারতে হবে। ব্রহ্মা দেব সেই বরই দিলেন।বরে বলিয়ান হয়ে সেই অসুর এবং তার পুত্ররা স্বর্গ, মর্ত, পাতালে সমস্ত জায়গায় গিয়ে মৃত্যু,দুঃখ, কষ্ট সৃষ্টি করতে লাগলেন। দেবতারা এই বিপদ থেকে রক্ষা পেতে ছুটলেন মহেশ্বর এর কাছে,মহেশ্বর তাদের দেবীকে সব জানাতে বললেন। দেবী সব জানতে পেরে ক্রোধে রক্তবর্ণ ধারণ করলেন এবং ধারণ করলেন এক ভীষনা মূর্তি,তার অলংকার হলো মুন্ড মালা,তার সুশোভিত কেশ হলো মুক্তকেশী,তার গাত্রবর্ণ রক্তবর্ণ এবং ঝলমলে পোশাক হলো ব্যাঘ্রচর্ম।দেবগন কে নিশ্চিন্ত হতে বলে মা ধেয়ে চললেন সমর ক্ষেত্রে। অসুর গণ হেসে বললেন এক নারী করবে তাদের বিনাশ। দেবী অসুর দের যুদ্ধে আহ্বান করলেন।বহু দিন চললো মহারণ।তখনই মায়ের ব্রহ্মা দেবের বরের কথা মনে পড়ল।তখন দেবী বিশাল আকার ধারণ করলেন।তার বিশাল হস্তে সকল অসুর কে তুলে নিলেন এক সঙ্গে এবং তার মুখে পুরে দিলেন।তার দন্ত দিয়ে ভক্ষণ করলেন অসুর দের।তার দন্ত রক্তে রেঙে উঠলো আর অসুর দের দন্তের দ্বারা নাশ করায় তার নাম হলো রক্তদন্তিকা।

মা রক্তদন্তিকা অতি ভীষন দর্শণা অস্ত্র-শস্ত্র, নেত্র, কেশ, তীক্ষ্ণনখ ও দন্ত সবই রক্তবর্ণ।তিনি রক্ত বসনা ও ব্যাঘ্রচর্মা,রক্তবর্ণা,রক্ত অলংকারে শোভিতা।তার কণ্ঠে মুন্ড মালা।তার হস্তে খড়্গ, মুষল, লাঙ্গল এবং রুধির পূর্ণ পাত্র শোভা পায়।

নবপত্রিকার একটি অন্যতম শস্যবধূ ডালিম বা দারিম্বে মা অধিষ্ঠান করেন রক্তদন্তিকা রূপে।ডালিমের ন্যায় তার সর্বাঙ্গ সহ দন্ত সকল রক্তবর্ন বলেই তিনি ডালিমের অধিষ্ঠাত্রী রূপে অধিষ্ঠান করেন।🌺🌺🌺🌺

বিষয়শ্রেণী:দুর্গাপূজা